L'Ajuntament de Sagunt homenatja el gimnasta José Cabrera
26 de juliol 2023

![](/media/bugo0e3m/img_8002-c.jpg?width=850&height=566.6666666666666)

L'Ajuntament de Sagunt ha rebut l'esportista de gimnàstica rítmica José Cabrera, que el passat 22 de juny es va proclamar subcampió d'Espanya en la categoria júnior en el campionat d'Espanya Individual de Gimnàstica Rítmica, celebrat a Santander.

Així mateix, va aconseguir l'ascens a primera categoria on competirà a partir de l'any que ve en el nivel més alt de la gimnàstica rítmica espanyola, on solament 18 esportistes tenen el privilegi de participar. També va aconseguir classificar-se en les seues tres finals per aparells, on va véncer en la modalitat de corda, va quedar segon en cércol i quart en la disciplina de cinta.

El regidor Activitat Física, Salut i Esports, Javier Timón, ha expressat: «**Hui rebem José Cabrera per a retre-li un merescut homenatge i traslladar-li la nostra admiració, el nostre reconeixement i el de tota la nostra ciutat per la medalla de plata aconseguida en el Campionat d'Espanya Individual de Gimnàstica Rítmica**».

L'alcalde de Sagunt, Darío Moreno, ha dedicat unes paraules a Cabrera: «**Has passat a ser un esportista d'elit. Ja eres un gran atleta del nostre municipi, però has anat un pas més enllà**». I ha afegit: «**Hi ha un aspecte que és clau, que és que este reconeixement ja sol hauria d'existir per totes les hores de treball, per tota la dedicació que porta darrere.** **Òbviament cal tindre un talent especial, sol i únicament amb hores no a tot el món li val**». Així mateix ha destacat «**la inspiració**» que suposa, ja que això «**anima les futures generacions tant d'este club com d'altres esportistes a seguir cap avant**». L'alcalde ha posat l'accent que estos èxits també contribuïxen a millorar la societat quant als rols de gènere.

![](/media/imfjywvc/img_8010-c.jpg?width=850&height=566.6666666666666)

José Cabrera ha declarat: «**Espere mantindre esta primera categoria i lluitar-la fins al final i aconseguir més resultats**». També ha agraït tot el suport rebut, tant pels seus familiars, companys i al club: «**Això no és un treball sol individual, sinó també d'equip, sense elles i sense ells no hauria sigut res d'això possible**».

El president del Club Gimnàstica Rítmica Morvedre, Luis Marín, ha explicat: «**Per als que estem darrere d'estos esportistes significa molt més, ja que considerem que hem crescut, se'ns identifica i se'ns valora, malgrat ser un esport minoritari al qual se li prestava molt poca atenció sent un esport olímpic**».

També s'ha reconegut el treball i esforç dels gimnastes Xavi Requena, que ha obtingut la quarta plaça; de Claudia Guzmán, que s'ha consolidat un any més com a esportista de primera categoria, en el Campionat d'Espanya celebrat a València; i dels i de les gimnastes de l'equip aleví, que va representar al club en la copa d'Espanya de conjunt celebrada este juliol a Orense aconseguint la cinquena posició.

Els familiars, equip tècnic i membres del club han acompanyat José Cabrera en este reconeixement per part de l'Ajuntament de Sagunt.

![](/media/5yipsywj/img_8017-c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-homenatja-el-gimnasta-jose-cabrera/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-homenatja-el-gimnasta-jose-cabrera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-homenatja-el-gimnasta-jose-cabrera/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-homenatja-el-gimnasta-jose-cabrera/)